Jun 20,2017
కెయిర్న్‌ ఎనర్జీకి ఐటీ శాఖ షాక్‌!
న్యూఢిల్లీ : బ్రిటిష్‌ ఇంధన రంగ దిగ్గజం కెయిర్న్‌ ఎనర్జీకి ఆదాయపన్ను (ఐటీ) శాఖ షాకిచ్చింది. రెట్రాస్పెక్టివ్‌ ట్యాక్స్‌ చెల్లించని కారణంగా కయిర్న్‌ ఇండియాకు ఐటీ శాఖ రూ.30,700 కోట్ల భారీ జరిమానా విధించిన సంగతి తెలిసిందే. రూ.10,247 కోట్ల క్యాపిటల్‌ గెయిన్స్‌ ట్యాక్స్‌ చెల్లించడంలో విఫలమైందని ఆరోపిస్తూ ఐటీశాఖ గతంలో ఈ నోటీసులు పంపింది. తాజాగా క్యాపిటల్‌ గెయిన్స్‌ ట్యాక్స్‌ కింద కెయిర్న్‌ ఎనర్జీ రూ.10,247 కోట్లను ఎట్టి పరిస్థితుల్లో కట్టాల్సిందేనంటూ మళ్లీ ఆదేశాలు జారీ చేసింది. ఈ మేరకు పన్ను రికవరీపై నిషేధం విధిం చాలంటూ కెయిర్న్‌ ఎనర్జీ వేసిన పిటిషన్‌ను అంతర్జా తీయ మధ్యవర్తిత్వ మండలి తోసిపుచ్చింది. ఈ నేపథ్యం లో ఐటీశాఖ తాజా నోటీసులు జారీచేయడం విశేషం. కాగా.. ఐటీశాఖ నుంచి తమకు నోటీసులు అందినట్టు కెయిర్న్‌ ఎనర్జీ కూడా ఈ-మెయిల్‌ ప్రకటన ద్వారా స్ప ష్టం చేసింది. డివిడెండ్‌ బకాయిల కింద కెయిర్న్‌ ఎనర్జీ అనుబంధ కెయిర్న్‌ ఇండియా (ఇప్పుడు వేదాంత లిమి టెడ్‌) నుంచి 104 మిలియన్‌ డాలర్ల జప్తు చేయాలని ఐటీశాఖ ఆదేశించింది. మరో రూ.1,500 కోట్లను ట్యాక్స్‌ రిఫండ్‌ బకాయి కింద వసూలు చేయాలని పేర్కొంది. కెయిర్న్‌ ఇండియాలో ఉన్న కెయిర్న్‌ ఎనర్జీ షేర్‌ హౌల్డింగ్‌లో 9.8 శాతాన్ని ఆదాయపన్ను శాఖ చేజిక్కించికోనున్నట్టుగా సమాచారం.
మీ స్నేహితులకు రికమెండ్ చెయ్యండి